Patru echipaje din cadrul ISU Vrancea intervin luni cu o autospecială de intervenție, o autospecială de descarcerare și două ambulanțe SMURD, la un accident rutier produs pe DN2 E85, în zona Adjud.
În accident au fost implicate 3 autoturisme.
În urma evenimentului, șase persoane au fost rănite, două dintre acestea fiind descarcerate de pompierii militari.
Polițiștii sunt la fața locului și fac cercetări pentru a stabili cum s-a produs accidentul.
(sursa: Mediafax)